จังหวัดยะลา

ยะลา (มลายูปัตตานี:  / ) เป็นจังหวัดหนึ่งตั้งอยู่ในภาคใต้ของประเทศไทย มีพื้นที่ 4,521.078 ตารางกิโลเมตร มีประชากร 542,314 คน มีอาณาเขตทางทิศเหนือติดกับจังหวัดปัตตานี ทิศตะวันออกติดกับจังหวัดสงขลา ทิศตะวันตกติดกับจังหวัดนราธิวาส ทิศใต้ติดกับรัฐเกอดะฮ์และรัฐเประของประเทศมาเลเซีย เป็นจังหวัดเดียวในภาคใต้ที่ไม่ติดทะเล และเป็นจังหวัดที่อยู่ใต้สุดของประเทศไทย ดังปรากฏในคำขวัญประจำจังหวัดคือ "ใต้สุดสยาม เมืองงามชายแดน"

จังหวัดยะลาเป็นหนึ่งในสี่จังหวัดที่ประชากรส่วนใหญ่นับถือศาสนาอิสลาม และเป็นหนึ่งในสามจังหวัดที่ประชากรส่วนใหญ่ใช้ภาษามลายูปัตตานีในการสื่อสาร ประชากรส่วนใหญ่เป็นชาวไทยเชื้อสายมลายู รองลงมาคือชาวไทยเชื้อสายจีนและชาวไทยพุทธ อย่างไรก็ตามยะลาถือเป็นจังหวัดที่ดำรงความเป็นพหุวัฒนธรรมได้อย่างชัดเจน เพราะมีความแตกต่างกันทั้งด้านเชื้อชาติ ภาษา และศาสนา แต่ชนทุกกลุ่มยังคงรักษาวิถีชีวิตและประเพณีของตนไว้อย่างเหนียวแน่น

 ศัพทมูลวิทยา 
เหตุที่เรียกชื่อว่ายะลานั้นเพราะพระยาเมืองคนแรกได้ตั้งที่ทำการขึ้นที่บ้านยะลา คำว่า ยะลา () หรือสำเนียงภาษามลายูพื้นเมืองเรียกว่า ยาลอ () แปลว่า "แห" ซึ่งเป็นคำยืมมาจากภาษาบาลี-สันสกฤตว่า ชาละ หรือ ชาลี หมายถึง "แห" หรือ "ตาข่าย"<ref name="ยะลา">ประพนธ์ เรืองณรงค์. "บทผนวกเกียรติยศ". ใน รัฐปัตตานีใน ศรีวิชัย เก่าแก่กว่ารัฐสุโขทัยในประวัติศาสตร์. สุจิตต์ วงษ์เทศ (บรรณาธิการ). พิมพ์ครั้งที่ 2. กรุงเทพฯ : มติชน. 2547, หน้า 346</ref> มีภูเขาลูกหนึ่งในเขตอำเภอเมืองยะลามีลักษณะเหมือนแหจับปลา โดยผูกจอมแหแล้วถ่างตีนแหไปโดยรอบ ผู้คนจึงเรียกภูเขานี้ว่า ยะลา หรือ ยาลอ'' แล้วนำมาตั้งนามเมือง

แต่ตามประวัติศาสตร์ซึ่งได้เขียนไว้ในสมัยเจ็ดหัวเมือง โดยเจ้าผู้ครองเมืองเดิมได้เขียนไว้เป็นประวัติศาสตร์เป็นภาษามลายูว่า “เมืองยะลา” เป็นสำเนียงภาษาอาหรับ โดยชาวอินโดนีเซียที่เข้ามาเผยแพร่ศาสนาอิสลามในบริเวณเจ็ดหัวเมืองซึ่งอยู่ในแหลมมลายูเป็นผู้ตั้งชื่อเมืองไว้

เมืองยะลาเดิมตั้งอยู่ใกล้ภูเขายาลอ ห่างจากที่ว่าการอำเภอเมืองยะลาปัจจุบันไปทางทิศตะวันตกประมาณ 12 กิโลเมตร ต่อมาเมืองยะลาได้ยกฐานะเป็นเมือง ๆ หนึ่งของบริเวณเจ็ดหัวเมือง คำว่าเมืองยะลาหรือยาลอ ยังคงเรียกกันจนถึงปัจจุบันนี้

 ประวัติ 
ยะลาเดิมเป็นท้องที่หนึ่งของเมืองปัตตานี ในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ได้มีการปรับปรุงการปกครองใหม่เป็นการปกครองแบบเทศาภิบาลและได้ออกประกาศข้อบังคับสำหรับปกครอง 7 หัวเมือง รัตนโกสินทรศก 120 ซึ่งประกอบด้วยเมืองปัตตานี หนองจิก ยะหริ่ง สายบุรี ยะลา ระแงะ และรามัน ในแต่ละเมืองจะแบ่งเขตการปกครองเป็นอำเภอ ตำบล และหมู่บ้าน ต่อมาในปี พ.ศ. 2447 ประกาศจัดตั้งมณฑลปัตตานีขึ้นดูแลหัวเมืองทั้ง 7 แทนมณฑลนครศรีธรรมราช และยุบเมืองเหลือ 4 เมือง ได้แก่ ปัตตานี ยะลา สายบุรี และระแงะ ต่อมา พ.ศ. 2450 เมืองยะลาแบ่งเขตการปกครองเป็น 2 อำเภอ ได้แก่อำเภอเมืองยะลาและอำเภอยะหา ต่อมา พ.ศ. 2475 ได้มีการยกเลิกมณฑลปัตตานี และในปี พ.ศ. 2476 เมืองยะลาได้รับการเปลี่ยนแปลงฐานะเป็นจังหวัดยะลาตามพระราชบัญญัติราชอาณาจักรสยาม พ.ศ. 2476 เรื่อง การจัดระเบียบราชการบริหารส่วนภูมิภาค ออกเป็นจังหวัด เป็นอำเภอ และให้มีข้าหลวงประจำจังหวัด และกรมการจังหวัดเป็นผู้บริหารราชการ

 การเมืองการปกครอง 
 หน่วยการปกครอง 
 การปกครองส่วนภูมิภาค 
การปกครองแบ่งออกเป็น 8 อำเภอ 58 ตำบล 341 หมู่บ้าน มีรายชื่อดังนี้

 ลำดับ  ชื่ออำเภอ  ชื่อมลายู  ชื่อโรมัน  จำนวนตำบล  ประชากร  พื้นที่ (ตร.กม.)  ความหนาแน่น (คน/ตร.กม.)ระยะห่างจากตัวจังหวัด1เมืองยะลา Jala Mueang Yala 14 75,584	คน 258.0 292.96 -2เบตง Betung  Betong 5 35,904	คน 1,328.0 27.031283บันนังสตา Bendang Setar  Bannang Sata 6 54,932	คน 629.0 87.33384ธารโต Air Kedung  Than To 4 23,576	คน 648.0 36.38615ยะหา Johar  Yaha 7 60,200	คน 500.0 120.4226รามัน Ramai  Raman 16 85,237	คน 516.1 165.15247กาบัง Gambir  Kabang 2 24,564	คน 451.0 54.56408กรงปินัง Kampung Pinang  Krong Pinang 4 28,909	คน 191.0 151.3519 รวม  58  532,326 คน  4,521.078  117.74

วันที่ 19 มกราคม พ.ศ. 2558 กระทรวงมหาดไทยประชุมเพื่อพิจารณาร่างกฤษฎีกาจัดตั้งอำเภอลำใหม่แยกจากอำเภอเมืองยะลา และอำเภอโกตาบารูแยกจากอำเภอรามันเป็นกรณีพิเศษ โดยอ้างความจำเป็นพิเศษด้านความมั่นคง และหากมีการจัดตั้งแล้ว อำเภอโกตาบารูจะมีการขอพระราชทานชื่อใหม่

 การปกครองส่วนท้องถิ่น 
องค์กรปกครองส่วนท้องถิ่น ประกอบด้วยองค์การบริหารส่วนจังหวัด 1 แห่ง (องค์การบริหารส่วนจังหวัดยะลา) เทศบาลนคร 1 แห่ง (เทศบาลนครยะลา) เทศบาลเมือง 2 แห่ง เทศบาลตำบล 13 แห่ง และองค์การบริหารส่วนตำบล 47 แห่ง รายชื่อเทศบาลทั้งหมดมีดังนี้

+ข้อมูลเทศบาลในจังหวัดยะลา ลำดับ ชื่อเทศบาล พื้นที่ (ตร.กม.) ตั้งเมื่อ (พ.ศ.)หมายถึงปีที่ได้รับการยกฐานะเป็นเทศบาลในระดับปัจจุบัน อำเภอ ครอบคลุมตำบล ประชากร สิ้นปี 2561 (คน) ทั้งตำบล บางส่วน รวม เทศบาลนคร 1   เทศบาลนครยะลา 19.4 2538   เมืองยะลา1–1 61,218  เทศบาลเมือง 1   เทศบาลเมืองเบตง 78 2547   เบตง1–1 26,668  2   เทศบาลเมืองสะเตงนอก 34.78  2554   เมืองยะลา1–1 32,353  เทศบาลตำบล 1   เทศบาลตำบลโกตาบารู 17 2542   รามัน1–1 5,692  2   เทศบาลตำบลเขื่อนบางลาง 82.5 2550   บันนังสตา1–1 4,422  3   เทศบาลตำบลคอกช้าง 2.44 2542   ธารโต–11 1,558  4   เทศบาลตำบลท่าสาป 16.11 2555   เมืองยะลา1–1 7,984  5   เทศบาลตำบลธารน้ำทิพย์ 138.51 2555   เบตง1–1 4,433  6   เทศบาลตำบลบันนังสตา 1.5 2542   บันนังสตา–11 2,721  7   เทศบาลตำบลบาลอ 26.41 2556   รามัน1–1 5,582  8   เทศบาลตำบลบุดี 48.92 2551   เมืองยะลา1–1 11,221  9   เทศบาลตำบลปะแต 208.31 2555    ยะหา1–1 16,962  10   เทศบาลตำบลเมืองรามันห์ 8.24 2542   รามัน–11 5,120  11   เทศบาลตำบลยะหา 1.89 2542   ยะหา–11 2,618  12   เทศบาลตำบลยุโป 33.77 2555   เมืองยะลา1–1 6,983  13   เทศบาลตำบลลำใหม่ 0.69 2542   เมืองยะลา–11 1,050 

 รายชื่อนายกองค์การบริหารส่วนจังหวัด 
 ลำดับ รายชื่อ เริ่มดำรงตำแหน่ง สิ้นสุดการดำรงตำแหน่ง หมายเหตุ 1 นายอับดุลลาเต๊ะ ยากัด 24 ธันวาคม พ.ศ. 2538  17 ธันวาคม พ.ศ. 2540   2 นายนิรันดร์ วายา 18 ธันวาคม พ.ศ. 2540  8 มีนาคม พ.ศ. 2542 3 
(1-3) นายอาซิส เบ็ญหาวัน 5 กุมภาพันธ์ พ.ศ. 2543 4 กุมภาพันธ์ พ.ศ. 2545  4 กุมภาพันธ์ พ.ศ. 2545 14 มีนาคม พ.ศ. 2547  14 มีนาคม พ.ศ. 2547 13 มีนาคม พ.ศ. 2551 นายก อบจ. จากการเลือกตั้งครั้งแรก4 
(1-4) นายมุขตาร์ มะทา 15 มิถุนายน พ.ศ. 2551 14 มิถุนายน พ.ศ. 2555  22 กรกฎาคม พ.ศ. 2555 26 ตุลาคม พ.ศ. 2563  20 ธันวาคม พ.ศ. 2563 19 ธันวาคม พ.ศ. 2567  1 กุมภาพันธ์ พ.ศ. 2568 19/4/2568 

 ประชากร 
 ชาติพันธุ์ 

ประชากรส่วนใหญ่ของจังหวัดยะลาเป็นชาวไทยเชื้อสายมลายูเป็นพื้น ในอดีตจะถูกเรียกอย่างรวม ๆ กับชาวชวา-มลายูทั่วไปว่าคนยาวี (Orang Jawi) แต่จะเรียกตัวเองว่าออแฆนายู และพึงใจที่ผู้อื่นเรียกว่าคนนายูมากกว่าคนยาวี เมื่อ 2 สิงหาคม พ.ศ. 2482 ในสมัยหลวงพิบูลสงครามเป็นนายกรัฐมนตรีได้ออกประกาศสำนักนายกรัฐมนตรีว่าด้วยรัฐนิยมฉบับที่ 3 เรื่องการเรียกชื่อชาวไทยโดยให้เรียกชาวมลายูมุสลิมว่าไทยอิสลาม และปัจจุบันทางราชการของไทยยังคงเรียกคนเชื้อสายมลายูว่าคนไทยหรือไทยมุสลิมอยู่ นอกจากนั้นก็จะมีชาวไทยพุทธและชาวไทยเชื้อสายจีนเป็นชนกลุ่มน้อย อาศัยอยู่ตามเมืองใหญ่ ๆ โดยเฉพาะอำเภอเบตงถือเป็นชุมชนชาวจีนที่มีขนาดใหญ่และเข้มแข็ง สามารถคงอัตลักษณ์ความเป็นจีนไว้อย่างเหนียวแน่น โดยมากเป็นชาวจีนกวางไส บรรพบุรุษอพยพจากเขตปกครองตนเองกว่างซีจ้วง ส่วนชาวไทยเชื้อสายจีนในเทศบาลนครยะลาโดยมากเป็นชาวฮกเกี้ยนวลัยลักษณ์ ทรงศิริ. "แผ่นดินภายใน". ยาลอเป็นยะลา ความเปลี่ยนแปลงของบ้านเมืองและคนรุ่นใหม่ในเมืองและปริมณฑลเมืองยะลา, หน้า 90 ขณะที่ชาวไทยพุทธมีอยู่หนาแน่นในเขตเทศบาลนครยะลา ร้อยละ 51 พบไทยพุทธเป็นประชากรกลุ่มใหญ่ในตำบลตาชี ร้อยละ 100 ตำบลลำพะยา ร้อยละ 75.4 ตำบลตาเนาะแมเราะ ร้อยละ 72.76 ตำบลหน้าถ้ำ ร้อยละ 70ทรัยนุง มะเด็ง และอื่น ๆ. "ในท้องถิ่นยาลอ". ยาลอเป็นยะลา ความเปลี่ยนแปลงของบ้านเมืองและคนรุ่นใหม่ในเมืองและปริมณฑลเมืองยะลา, หน้า 158-168 เทศบาลตำบลลำใหม่ ร้อยละ 60 เทศบาลเมืองเบตง ร้อยละ 51.92 เทศบาลตำบลยุโป ร้อยละ 44.4 ตำบลบาละ ร้อยละ 40 เทศบาลตำบลธารน้ำทิพย์ ร้อยละ 40 ตำบลตาเซะ ร้อยละ 23.5 และเทศบาลตำบลท่าสาป ร้อยละ 20 นอกจากนี้จะพบชาวไทยพุทธอาศัยอยู่เพียงประปรายในเขตสุขาภิบาลบางท้องที่ ซึ่งหลายชุมชนในจังหวัดยะลาเป็นชุมชนพหุวัฒนธรรม เพราะมีประชากรต่างเชื้อชาติ ต่างภาษา และต่างศาสนา อาศัยอยู่ร่วมกัน อย่างเช่นบ้านแบหอ ตำบลกาลอ อำเภอรามัน ซึ่งเป็นชุมชนเชื้อสายจีนอาศัยอยู่ร่วมกับชาวมลายูมุสลิม ไทยพุทธ และอินเดียซิกข์

แต่ระยะหลังเมื่อเกิดเหตุการณ์ความไม่สงบในสามจังหวัดชายแดนภาคใต้ ทำให้ชาวไทยเชื้อสายจีนและชาวไทยพุทธอพยพออกจากพื้นที่เป็นจำนวนมาก เช่นชุมชนชาวจีนที่บ้านเนียง อำเภอเมืองยะลา และชุมชนจีนบ้านแบหอ อำเภอรามัน ที่ลูกหลานโยกย้ายออกจากถิ่นฐานเดิมจนสิ้นทรัยนุง มะเด็ง และอื่น ๆ. "ในท้องถิ่นยาลอ". ยาลอเป็นยะลา ความเปลี่ยนแปลงของบ้านเมืองและคนรุ่นใหม่ในเมืองและปริมณฑลเมืองยะลา, หน้า 204 ซึ่งใน พ.ศ. 2562 ศูนย์อำนวยการบริหารจังหวัดชายแดนภาคใต้จัดโครงการไทยพุทธคืนถิ่น จำนวน 12 หมู่บ้าน และกิจกรรมอาสาสมัครพัฒนาศาสนสถาน จำนวน 13 หมู่บ้าน เพื่อฟื้นฟูสังคมพหุวัฒนธรรมของจังหวัดยะลาขึ้นอีกครั้ง

ขณะที่ชาวซาไกเผ่ากันซิวและจำนวนน้อยเป็นเผ่ากินตัก ซึ่งเคยตั้งถิ่นฐานในเขตหมู่ 3 ตำบลบ้านแหร อำเภอธารโต แต่ปัจจุบันส่วนใหญ่อพยพไปประเทศมาเลเซีย ด้วยเหตุผลด้านที่ทำกินและวิถีชีวิตที่ดีกว่า ประกอบกับเหตุผลด้านความไม่สงบ นอกจากนี้ยังมีชาวพม่า ลาว และกัมพูชา เข้าเป็นแรงงานในยะลาเป็นจำนวนมากในเขตอำเภอเมืองยะลาและอำเภอเบตง โดยใน พ.ศ. 2552 มีจำนวนไม่ต่ำกว่า 5,000 คน และมีชาวเขาจากภาคเหนืออพยพมาลงหลักปักฐานที่ยะลาหลายเผ่าเพื่อเป็นแรงงาน เช่น เผ่าม้งเข้ามาอาศัยในอำเภอเบตงและอำเภอธารโตจำนวนหนึ่ง และพบว่าม้งส่วนหนึ่งอาศัยอยู่ร่วมนิคมกับเผ่าซาไกที่บ้านซาไก ส่วนชุมชนมูเซอบ้านบ่อน้ำร้อนในอำเภอเบตง มีประชากรมากถึงขั้นก่อตั้งโบสถ์คริสต์ในชุมชนของตัวเอง

 ภาษา 
จังหวัดยะลาเป็นหนึ่งในสามจังหวัดของประเทศไทยที่ประชากรส่วนใหญ่ใช้ภาษามลายูปัตตานีในการสื่อสาร เป็นสำเนียงที่ใช้ในจังหวัดปัตตานี จังหวัดนราธิวาส และทางตะวันออกเฉียงใต้ของจังหวัดสงขลา ภาษานี้มีการใช้อักษรยาวีซึ่งได้รับอิทธิพลจากอักษรอาหรับสำหรับการเขียน สำหรับการเผยแผ่ศาสนาโดยเฉพาะ ทว่าในยุคหลังมานี้มีการยืมคำไทยเข้าปะปนมากขึ้น โดยเฉพาะในสังคมเมืองที่พูดมลายูปนไทย ปัจจุบันมีการส่งเสริมให้ติดป้ายประกาศของสถานที่ราชการเป็นภาษามลายูปัตตานีและอักษรยาวีทั่วไปในสามจังหวัดชายแดนภาคใต้ ทั้งนี้ชาวไทยพุทธและชาวไทยเชื้อสายจีนบางส่วนสามารถพูดภาษามลายูเพื่อสื่อสารกับคนมลายูซึ่งเป็นชนกลุ่มใหญ่

ขณะที่ชาวไทยพุทธจะใช้ภาษาไทยถิ่นใต้ มีสำเนียงใกล้เคียงกับสำเนียงสงขลา มีลักษณะเช่นเดียวกับภาษาใต้ถิ่นอื่นที่มีการรวบคำให้สั้นกระชับ ทว่ามีลักษณะเด่นคือการออกเสียงที่นุ่มนวลไม่หยาบกระด้างต่างจากภาคใต้ถิ่นอื่น และมีการยืมคำมลายูมาก โดยมีความหนาแน่นของคำยืมจากมลายูมากถึงร้อยละ 75.75 เช่น ซะด๊ะ แปลว่า อร่อย มอแระ แปลว่า สวยงาม และลากู แปลว่า ขายดี 

ส่วนชาวไทยเชื้อสายจีน โดยเฉพาะอำเภอเบตงที่มีคนเชื้อสายจีนอาศัยอยู่เป็นจำนวนมาก พวกเขาธำรงอัตลักษณ์ความเป็นจีนคือการใช้ภาษาจีน ซึ่งมีอยู่หลายกลุ่มได้แก่ ภาษาจีนกลาง ภาษาจีนกวางไส ภาษาจีนฮกเกี้ยน ภาษาจีนแต้จิ๋ว และภาษาจีนแคะ เช่นประชาชนในชุมชนวัดปิยมิตรที่สามารถสื่อสารภาษาจีนกลางได้ ปัจจุบันคนยุคหลังใช้ภาษาจีนน้อยลง และลูกหลานจีนหลายคนนิยมใช้ภาษาไทยมาตรฐาน แต่บุคคลเชื้อสายจีนในเทศบาลนครยะลาที่อายุต่ำกว่า 50 ปีจะพูดจีนไม่ได้แต่พอฟังรู้ความ

ปัจจุบันชาวไทยพุทธและชาวไทยเชื้อสายจีนในเทศบาลนครยะลาเกินครึ่งพูดภาษาไทยถิ่นใต้ไม่ได้เพราะหันไปพูดภาษาไทยมาตรฐาน ส่วนชาวไทยเชื้อสายมลายูนอกเขตเทศบาลจะพูดภาษาไทยไม่ชัดเจน และหากมีอายุ 70 ปีขึ้นไปจะไม่สามารถพูดภาษาไทยได้เลย

 ศาสนา 

จังหวัดยะลาเป็นหนึ่งในสี่จังหวัดของไทยที่ประชากรส่วนใหญ่นับถือศาสนาอิสลาม แต่ก็เป็นจังหวัดที่มีสัดส่วนของผู้ที่นับถือศาสนาพุทธมากที่สุดในสามจังหวัดชายแดนภาคใต้ มีชุมชนชาวคริสต์ขนาดย่อมทั้งนิกายโรมันคาทอลิกและโปรเตสแตนต์ในเขตเทศบาลนครยะลาและเทศบาลเมืองเบตง นอกจากนี้ยังมีชุมชนของผู้นับถือศาสนาซิกข์ขนาดน้อย อาศัยอยู่ในเขตเทศบาลนครยะลา และพบได้ในบ้านแบหอ ตำบลกาลอ อำเภอรามัน ส่วนชาวซาไกหันมานับถือศาสนาพุทธโดยให้เหตุผลว่านับถือตามสมเด็จพระศรีนครินทราบรมราชชนนี แต่ปัจจุบันยังปะปนไปด้วยความเชื่อพื้นเมือง และแรงงานต่างด้าวชาวพม่าในยะลาที่นับถือศาสนาพุทธและร่วมปฏิบัติศาสนกิจร่วมกับชาวไทยพุทธในท้องถิ่น

สำนักงานสถิติจังหวัดยะลารายงานว่า ใน พ.ศ. 2560 จังหวัดยะลามีมัสยิด 508 แห่ง วัดพุทธ 52 แห่ง สำนักสงฆ์ 13 แห่ง โบสถ์คริสต์ 9 แห่ง และคุรุดวารา 1 แห่ง

 ศาสนา 2503สำนักงานสถิติกลาง สภาพัฒนาการเศรษฐกิจแห่งชาติ. รายงานสำมะโนครัวประชากรแห่งประเทศไทย พ.ศ. 2503 จังหวัดนราธิวาส ปัตตานี ยะลา และจังหวัดสตูล. พระนคร : ไทยแบบเรียน, 2504, หน้า 19 2523 2542 2546 2550 2553 2554พัทธ์ธีรา นาคอุไรรัตน์ (พฤษภาคม–สิงหาคม 2560). "เรื่องในบ้าน : คาทอลิกกับชีวิตแห่งการต่อรองในสังคมมลายูมุสลิมและความรุนแรงถึงตาย". วารสารรูสมิแล (38:2), หน้า 12 2557 2559 2562 2565 อิสลาม 60.00%  60.00%  62.79%  76.58%  75.42%  76.59%  82.96%  79.60%  74.06%  81.46%  81.95% พุทธ 22.00%  22.00%  36.40%  22.74%  24.25%  22.74%  16.98%  20.13%  21.16%  18.45%  17.93% คริสต์ –   –  0.14%  –  –  –   0.06%  –  –  0.08%  0.08% ฮินดู –  –  0.01%  –  –  –  –  –  –  –  – พื้นบ้านจีน –  12.00%  0.01%  –  –  –  –  –  –  –  – ซิกข์ –  –  –  –  –  –  –  –  –  –  0.01% อื่น ๆ 18.00%  6.00%  0.61%  0.31%  0.33%  0.67%  –  0.27%  4.78%  0.01%  0.03%

จากการสำรวจการนับถือศาสนาเมื่อ พ.ศ. 2542 พบว่า ประชากรส่วนใหญ่นับถือศาสนาอิสลามร้อยละ 62.79 ศาสนาพุทธร้อยละ 36.40 ศาสนาคริสต์ร้อยละ 0.14 ศาสนาฮินดูร้อยละ 0.01 ศาสนาอื่น ๆ (เช่นศาสนาพื้นบ้านจีน) ร้อยละ 0.01 และไม่ได้ระบุร้อยละ 0.61 ต่อมาใน พ.ศ. 2550 พบว่า มีผู้นับถือศาสนาอิสลามร้อยละ 75.42 รองลงมาคือศาสนาพุทธร้อยละ 24.25 และศาสนาอื่น ๆ ร้อยละ 0.33 พ.ศ. 2553 พบว่า ประชากรนับถือศาสนาอิสลามร้อยละ 76.59 ผู้นับถือศาสนาพุทธร้อยละ 22.74 พ.ศ. 2557 พบว่า ประชากรนับถือศาสนาอิสลามร้อยละ 79.60 ผู้นับถือศาสนาพุทธร้อยละ 20.13 และผู้นับถือศาสนาคริสต์และอื่น ๆ ร้อยละ 0.27 และการสำรวจเมื่อ พ.ศ. 2559 พบว่า ประชากรส่วนใหญ่นับถือศาสนาอิสลามร้อยละ 74.06 ผู้นับถือศาสนาพุทธร้อยละ 21.16 และผู้นับถือศาสนาคริสต์และอื่น ๆ ร้อยละ 4.78 และการสำรวจใน พ.ศ. 2562 พบว่าประชากรส่วนใหญ่นับถือศาสนาอิสลามร้อยละ 81.46 ศาสนาพุทธลดลงเหลือร้อยละ 18.45 ศาสนาคริสต์ร้อยละ 0.08 ศาสนาซิกข์และอื่น ๆ ร้อยละ 0.01 ชาวพุทธในพื้นที่รู้สึกว่าพวกตนเป็นพลเมืองชั้นสอง หลังการก่อวินาศกรรมด้วยการวางระเบิดถนนสายหลักในปัตตานีเมื่อ พ.ศ. 2555 ส่งผลให้ชาวไทยเชื้อสายจีนและชาวไทยพุทธจำนวนมากอพยพออกจากยะลา ประชากรที่นับถือศาสนาพุทธจึงหดตัวอย่างเฉียบพลัน ชุมชนชาวไทยพุทธและจีนจำนวนมากอพยพย้ายถิ่นฐาน เช่น สามแยกบ้านเนียง ตำบลเปาะเส้ง อำเภอเมืองยะลา ย้ายออกทั้งหมู่บ้าน ชุมชนไทยพุทธในตำบลตะโล๊ะหะลอ อำเภอรามัน หลงเหลือสมาชิกชุมชนน้อยมาก ส่วนชุมชนไทยพุทธในตำบลเขื่อนบางลาง อำเภอบันนังสตา ตำบลแม่หวาด อำเภอธารโต มีเหตุรุนแรง ลอบยิง และวางระเบิดต่อเนื่องยาวนาน รวมทั้งวัดหลายแห่งกลายเป็นวัดร้างไม่มีพระสงฆ์เข้าไปจำพรรษา เช่น วัดหัวสะพาน อำเภอเมืองยะลา วัดจินดาพลาราม อำเภอบันนังสตา และวัดปูแหล อำเภอยะหา

พ.ศ. 2563 ศูนย์อำนวยการบริหารจังหวัดชายแดนภาคใต้ พยายามฟื้นฟูวัดเหล่านี้ให้มีพระสงฆ์เข้าไปจำพรรษา เพื่อเป็นขวัญและกำลังใจแก่พุทธศาสนิกชนในพื้นที่ เพื่อสนองพระราชเสาวนีย์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงว่า "จะปล่อยให้คนไทยอพยพทิ้งถิ่นฐานไม่ได้ จะต้องรักษาพระพุทธศาสนาให้มีความมั่นคง ให้มีความมั่นคงอยู่ในภาคใต้ เพื่อเป็นที่พึ่งทางใจของราษฎรไทยพุทธสืบไป"

วันที่ 18 มกราคม พ.ศ. 2562 กลุ่มสมาพันธ์ไทยพุทธจังหวัดยะลา จำนวน 60 คน เรียกร้องให้โรงพยาบาลในจังหวัดยะลาและในสามจังหวัดชายแดนภาคใต้ จัดทำห้องครัวสำหรับไทยพุทธและอาคารสำหรับพระสงฆ์อาพาธ

 อุทยาน 

 อุทยานแห่งชาติบางลาง
 อุทยานน้ำตกธารโต
 น้ำตกละอองรุ้ง
 น้ำตกสุขทาลัย
 น้ำตกลาตอ

 สถานที่ท่องเที่ยว 

 อำเภอเบตง
 วัดคูหาภิมุข
 พระมหาธาตุเจดีย์พระพุทธธรรมประกาศ
 ทะเลหมอกอัยเยอร์เวง
 อุโมงค์เบตงมงคลฤทธิ์
 น้ำตกคอกช้าง
 น้ำตกเฉลิมพระเกียรติ ร.9
 น้ำตกธารโต
 น้ำตกบูเก๊ะปิโล หรือ น้ำตกตะวันรัศมี
 น้ำตกผาแดง (จังหวัดยะลา)
 น้ำตกละอองรุ้ง
 น้ำตกวันวิสาข์
 น้ำตกสองขา
 น้ำตกสุขทาลัย หรือ น้ำตกกือลอง
 น้ำตกอินทรศร
 น้ำตกฮาลาซะห์

 การศึกษา 

ระดับอุดมศึกษา
 มหาวิทยาลัยราชภัฏยะลา
 วิทยาลัยชุมชนยะลา
 ศูนย์วิทยพัฒนา มหาวิทยาลัยสุโขทัยธรรมาธิราช จังหวัดยะลา
 มหาวิทยาลัยฟาฏอนี
 สถาบันการพลศึกษา วิทยาเขตยะลา
 วิทยาลัยการสาธารณสุขสิรินธร จังหวัดยะลา
 วิทยาลัยพยาบาลบรมราชชนนี ยะลา
 วิทยาลัยอาชีวศึกษายะลา ยะลา
 วิทยาลัยเทคนิคยะลา ยะลา
 วิทยาลัยสารพัดช่าง ยะลา
 วิทยาลัยการอาชีพรามัน ยะลา
 วิทยาลัยการอาชีพเบตง ยะลา

ระดับมัธยมศึกษา
 โรงเรียนคณะราษฎรบำรุง จังหวัดยะลา
 โรงเรียนคณะราษฎรบำรุง 2
 โรงเรียนคณะราษฎรบำรุง 3
 โรงเรียนสตรียะลา
 โรงเรียนกาบังพิทยาคม
 โรงเรียนอาลาวียะห์วิทยา
 โรงเรียนพัฒนาวิทยา
 โรงเรียนคณะราษฎรบำรุง
 โรงเรียนจันทร์ประภัสสร์อนุสรณ์
 โรงเรียนเฉลิมพระเกียรติสมเด็จพระศรีนครินทร์ ยะลา
 โรงเรียนธารโตวัฑฒนวิทย์
 โรงเรียนนิคมพัฒนวิทย์
 โรงเรียนบันนังสตาวิทยา
 โรงเรียนเบตง (วีระราษฎร์ประสาน)
 โรงเรียนยะหาศิรยานุกูล
 โรงเรียนรามันห์ศิริวิทย์
 โรงเรียนยะลาวิทยาลัย
 โรงเรียนรังสีอนุสรณ์
 โรงเรียนธรรมวิทยามูลนิธิ ยะลา
 โรงเรียนสตรีอิสลามวิทยามูลนิธิ ยะลา
 โรงเรียนสุขสวัสดิ์วิทยา
 โรงเรียนสมบูรณ์ศาสน์
 โรงเรียนธรรมอิสลามศึกษา
 โรงเรียนคุรุชนพัฒนา

 บุคคลที่มีชื่อเสียง 

 วิทวัจน์ สุนทรวิเนตร์
 สุขุม นวลสกุล
 กุลชญา ตันศิริ
 ฐิติภูมิ เตชะอภัยคุณ
 นิกัลยา ดุลยา
 ปชาบดี ตัณฑปุตตะ
 ปานวาด เหมมณี
 อำภา ภูษิต
 ปิติศักดิ์ เยาวนานนท์
 ภัททิยา พงศ์ไทย
 ศิริพร วงศ์สวัสดิ์
 กฤตย์ จีรพัฒนานุวงศ์
 วันมูหะมัดนอร์ มะทา
 ธุวานนท์ ตันติวัฒนวรกุล
 ปรัชญา มีบำรุง 

 ดูเพิ่ม 

 รายชื่อวัดในจังหวัดยะลา
 รายชื่อโรงเรียนในจังหวัดยะลา
 รายชื่อห้างสรรพสินค้าในจังหวัดยะลา
 ความไม่สงบในชายแดนภาคใต้ของประเทศไทย

 อ้างอิง 

 แหล่งข้อมูลอื่น